Ինչ էլ որ ասեն ֆեմինիստները, միևնույն է, աղջիկները տղաներից տարբերվում են: Ու պատճառը ոչ թե տղամարդկանց շովինիզմն է, այլ Էստրոգեն հորմոնը, որը կնոջը կին է դարձնում: Այդ հորմոնն է կարգավորում դաշտանային փուլը, հղիության ընթացքն ու ծննդաբերությունը: Եվ ամենակարևորը՝ դրանով է պայմանավորված նաև հեքիաթային գեղեցկությունը: Էստրոգենն է պատասխանատու մաշկի արյունամատակարարման, խոնավության ու ձգության, ճարպագեղձերի գործունեության համար: Եթե հորմոնային հավասարակշռությունը խախտված է, ձեր մազերի որակը ոչ մի բալզամ չի լավացնի: Այսինքն՝ էստրոգենը երիտասարդության պատասխանատուն է: Հաճախ ու պարբերաբար սիրով զբաղվող կանայք հասակակիցների համեմատությամբ ավելի ուշ են ծերանում: Կա մեկ այլ տարբերակ. հավասար բաժիններով ազնվամորու տերևների, ելակի, մասուրի թուրմ խմեք և դարչինի բույրը շնչեք: